Szabályzat:

**FOCI játékszabályok**

**Csapat:** 5+1 fős csapatokkal lehet részt venni a bajnokságban. Csapatonként maximum 4 fő cserével.

**A mérkőzés hivatalos személye:** 1 fő játékvezető

**A játék szabályai:**

**A pálya mérete:** 20 X 40 méter. A kapu mérete 2 X 3 méter.

**A játékidő:** 2 x 12 perc futó órával (pihenő nélküli fordulás)

Les nincs. Az oldalvonalon túlra került labdát bedobással vagy berúgással is játékba lehet hozni. A kapusról a saját alapvonal mögé került labda után minden esetben szögletrúgás következik. A kapus a kézzel megfogott, vagy az alapvonalat elhagyott labdát a büntető területen belül lépéskorlátozás nélkül kézzel vagy lábbal is játékba hozhatja. A hazaadott (rúgott, illetve dobott) labdát a kapus nem foghatja meg. Büntetőrúgás 7 m-ről történik. Szabadrúgásnál a sorfal a leállított labdától 5 m-re állhat.

A kiállítás 2 perc, majd 5 perc, illetve végleges. A végleg kiállított játékos a hátralévő mérkőzéseken nem játszhat.

**Lebonyolítás:**

**A 12 csapat egyenes ágikieséssel kezd, a bent maradt 6 csapat szintén egyenes ági mérkőzést vív, majd a 3 csapat játszik egymással körmérkőzést ( bronzmeccs, ezüst, arany).**

A versenyen mindenki saját felelősségére vesz részt.

Amelyik csapat nincs jelen (1 perces türelmi idő) vagy hiányos létszámban jelenik meg, az elvesztette a mérkőzést.

**ASZTALITENISZ játékszabályok**

**Csapat:** 2 fős csapatok játszanak egymás ellen.

**A mérkőzés hivatalos személyei:** 1 fő játékvezető

**A játék szabályai:**

A játék 21 pontig vagy 15 percig tart, amelyik előbb bekövetkezik és öt szervánként van szervacsere. A fogadónak végig kell látnia szervát, nyitott tenyérből, az asztal felett, az asztal mögül kell feldobni a labdát. A már feldobott labda már játékba kerül. A páros játszmában adogatásnál kell csak a fogadó térfelére ütni a labdát. Párosban a játékosok felváltva adogatnak.

**Lebonyolítás:**

A nevezett párosok egyenes kieséses jelleggel játszanak. A játék 1 nyert szettig (21 pont), vagy 15 percig tart (futó óra), amelyik hamarabb bekövetkezik. Elődöntők, döntő, bronzmeccs 2 nyert szettig.

A versenyen mindenki saját felelősségére vehet részt.

Amelyik csapat nincs jelen (1 perces türelmi idő) vagy hiányos létszámban jelent meg, az elvesztette a mérkőzést!

**CSOCSÓ játékszabályok**

**Csapat:** 2 fős csapatok játszanak egymás ellen.

**A mérkőzés hivatalos személye:** 1 fő játékvezető

**A játék szabályai:**

A mérkőzés érmedobással kezdődik. Az érmedobás győztese választhat oldalt. A játék akkor kezdődik, ha mindkét fél jelezte, hogy készen áll a játékra. A kezdés a középpályánál kezdődik, a labdát a kezdőkörön belül kell elhelyezni. Amint a labda elhagyja a játékterületet a játék a középpályás kezdéssel folytatódik. Egy labda, mely a kapuban volt, az gólnak számít, akkor is, ha esetleg kipattan utána. A rudak pörgetése tilos.

**Lebonyolítás:**

A játék 10 gólig vagy 10 percig tart (amelyik előbb bekövetkezik), döntetlen esetén utolsó gólig. Minden fordulóból a győztes csapat jut tovább a versenyben. (Egyenes kiesés)

A versenyen mindenki saját felelősségére vesz részt.

Amelyik csapat nincs jelen (1 perces türelmi idő) vagy hiányos létszámban jelent meg, az elvesztette a mérkőzést.

**Sorverseny:**

Minden csapatból 10 fő küzd meg egymással a pontokért. Igazi retro sorverseny, izgalmas, ügyességi feladatokkal.

**Jelen pontok nem tartalmazzák a bemelegítő kampány során szerezhető pontokat!**